DIS GROOT WERK!
Die gereelde kliënt kom in die kannibaalrestaurant ingestap en sien die spyskaart het hierdie drie nuwe geregte op: 'Gekookte Sendeling $12.00; Geroosterde Leeujagter $14.00; Gestoomde Politikus $198.50'
Die kliënt vra vir die eienaar: "Hoekom is die gestoomde politikus soveel duurder as die ander twee?"
Eienaar: "Het jy al ooit probeer om een skoon te krap?" Honda se veeldoelige voertuie die beste? | Maroela Media
Die Honda BR-V Elegance. Foto: Verskaf
Honda is een van die voorvaders van die veeldoelige voertuig. Dink aan ŉ luikrug, ŉ bietjie langer, effe meer regop met slim verpakking – en skielik is daar baie meer spasie in die kajuit. Renault se Scenic was só ŉ veeldoelige voertuig wat die mark op hol gehad het in die vroeë 2000’s.
Twee van Honda se produkte staan vir my uit as puik veeldoelige voertuie… die Jazz en die BR-V. Baie vervaardigers het opgegee op die veeldoelige voertuig en jaag die allerbelangrikste sportnutsvoertuig. Maar hulle vergeet een ding:- daar is gesinne wat ŉ tweede, kleiner buksie soek met sewe sitplekke. Hulle is nie op die knapste begroting nie, en soek ŉ motor wat vir jare en jare sal hou… Die Honda BR-V is presies daai motor.
Die ontwerp is glad nie lelik nie. Effe langer as ŉ luikrug, maar glad nie soos die ou stasiewaens wat ŉ mens in Amerikaanse flieks van die tagtigerjare gesien het nie. Daar is mooi chroomafwerkings en sierwiele… baie netjies.
Die BR-V in die spesifikasie wat ons gehad het om te toets, die Elegance, begin aan die binneruim sy staal wys. Sewe netjiese leersitplekke en goeie bougehalte. Die Honda is Japannees, so ons moet nie te veel gepla word deur die meer duursame en harde plastiek nie. Honda se stuurwiel pas lieflik in jou hand, en die rathefboom is perfek ergonomies uitgelê.
Daar is elektriese vensters, dubbelsone klimaatbeheer wat die agterste passasiers self aan en af kan skakel. Twee funksies wat effe tekortskiet in die BR-V is die gebrek aan Apple CarPlay en Android Auto en die flikkerligte wat nie self drie keer flikker as jy bane wissel nie.
Dit bring my by die lekkerste gedeelte van enige Honda. Die enjin. Honda maak na my mening van die beste atmosferiese enjins ter wêreld. Ja, dit is VTEC-enjins wat bitter lief is vir toere. Dit is ŉ getoordery met die nokaste, kleppe en die tydsberekening daarvan.
In die werklikheid verander die tydsberekening op verskeie revolusies om seker te maak die kleppe laat die perfekte hoeveelheid suurstof in die silinder in op die regte tyd. Soos die omwentelinge opbou, voel jy hoe hy al hoe sterker en sterker word. By 6 500 r/min trek die 1.5 laat die stof staan. Hy bied wel net 88 kW en 145 Nm, maar voel fantasties op die pad. Dit bied ook fantastiese brandstofverbruik wanneer mens nie die heel tyd op 6 000 r/min sit nie.
Op die pad voel die BR-V lekker gemaklik. Sy vering is soepel en sy padhouvermoë goed genoeg vir ŉ 7-sitplek-gesinsbuks. Daar is 2 lugsakke, ABS en EBD om dinge veilig te hou. Al klagte wat ek in hierdie afdeling het, is dat daar ŉ gesuis om die venster is teen 120 km/h op die snelweg.
Die BR-V is maklik om op te som: Dit is ŉ Honda. Hulle breek nooit nie. Die enjin is fantasties en die derde ry sitplekke se meganisme is baie slim en dit bied goeie beenruimte, selfs vir ŉ volwassene.
Honda BR-V 1.5 Trend R274 400
Honda BR-V 1.5 Comfort R309 000
Honda BR-V 1.5 Comfort outo R329 000
Honda BR-V 1.5 Elegance R333 300
Honda BR-V 1.5 Elegance outo R353 000
Die reeks word gedek deur ŉ 5 jaar/200 000 km-waarborg en 4 jaar/60 000 km-diensplan.
Datsun Go+ 1.2 Lux 50 kW/ 104 Nm 5.5 ℓ/ 100 km 6 jaar/ 150 000 km waarborg
Diensplan opsioneel R182 300
Renault Triber 1.0 Prestige 52 kW/ 96 Nm 5.5 ℓ/ 100 km 5 jaar/ 150 000 km waarborg
2 jaar/ 30 000 km diensplan R196 900
Suzuki Ertiga 1.5 GLX 77 kW/ 138 Nm 6.2 ℓ/ 100 km 5 jaar/ 200 000 km waarborg
4 jaar/ 60 000 km diensplan R273 900
Toyota Avanza 1.5 TX 77 kW/ 137 Nm 6.3 ℓ/ 100 km 3 jaar/ 100 000 km waarborg
4 dienste diensplan R320 000
Die is die enigste sewesitplekvoertuie wat nie groot sportnutsvoertuie is nie. Die BR-V is die duurste, maar beslis elke sent werd.
Suzuki Ertiga??? Oorsig Brendon??? Dis ‘n besliste mededinger teen ‘n beter prys!
Die Datsun en Renault hoort nie hier nie, Dis net die Suzuki, Honda en Avanza in die mark.